Document ID: 32007R1352

ΚΑΝΟΝΙΣΜΌΣ (ΕΚ) αριθ. 1352/2007 ΤΗΣ ΕΠΙΤΡΟΠΉΣ
της 16ης Νοεμβρίου 2007
για την τροποποίηση του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
Εκτιμώντας τα ακόλουθα:
(1)
Ο κανονισμός (ΕΟΚ) αριθ. 2568/91 της Επιτροπής, της 11ης Ιουλίου 1991, σχετικά με τον προσδιορισμό των χαρακτηριστικών των ελαιολάδων καθώς και με τις μεθόδους προσδιορισμού (2), ενημερώθηκε με τον κανονισμό (ΕΚ) αριθ. 702/2007 προκειμένου να ληφθούν υπόψη τα συμπεράσματα των χημικών εμπειρογνωμόνων. Οι προσαρμογές που έγιναν στον κανονισμό (ΕΟΚ) αριθ. 2568/91 συνίστανται ειδικότερα στον προσδιορισμό της εκατοστιαίας αναλογίας σε μονοπαλμιτικό 2-γλυκερύλιο ο οποίος παρέχει μεγαλύτερη ακρίβεια για την ανίχνευση των εστεροποιημένων ελαίων, και τη μείωση της οριακής τιμής για το στιγμασταδιένιο που περιέχεται στα παρθένα ελαιόλαδα η οποία βελτιώνει το διαχωρισμό των παρθένων ελαιολάδων από τα εξευγενισμένα κατά την παραγωγή.
(2)
Κατά συνέπεια, θα πρέπει να τροποποιηθεί και η συμπληρωματική σημείωση 2 του κεφαλαίου 15 της συνδυασμένης ονοματολογίας σχετικά με τα ελαιόλαδα.
(3)
Συνεπώς, ο κανονισμός (ΕΟΚ) αριθ. 2658/87 πρέπει να τροποποιηθεί αναλόγως.
(4)
Η τροποποίηση που έγινε στον κανονισμό (ΕΟΚ) αριθ. 2568/91 το 2007 θα τεθεί σε εφαρμογή από την 1η Ιανουαρίου 2008. Για λόγους συνέπειας, ο παρών κανονισμός θα πρέπει να εφαρμοσθεί από την ίδια ημερομηνία.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΟΚ) αριθ. 2658/87 τροποποιείται σύμφωνα με το παράρτημα.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2008.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Νοεμβρίου 2007.

Labels: 3
17